News Update: อีลอน มัสก์ ชอบใช้ของฟรี บ่นโฆษณาสแปมใน YouTube เยอะ ชาวเน็ตแซะ รวยที่สุดในโลกแต่ไม่ยอมซื้อพรีเมี่ยม เชียร์ซื้อ YouTube แก้ปัญหาโฆษณา - FINNOMENA
สมคำร่ำลือที่บอกว่า ‘อีลอน มัสก์’ ชอบใช้ของฟรี ชาวเน็ตแซะทำไมไม่ยอมสมัคร Youtube Premium ทั้งที่เป็นคนรวยที่สุดในโลก หลังเขาทวิตบ่นโฆษณาสแปมบน Youtube
10 มิ.ย. 2565

สมคำร่ำลือที่บอกว่า ‘อีลอน มัสก์’ ชอบใช้ของฟรี ชาวเน็ตแซะทำไมไม่ยอมสมัคร Youtube Premium ทั้งที่เป็นคนรวยที่สุดในโลก หลังเขาทวิตบ่นโฆษณาสแปมบน Youtube
วันอังคารที่ผ่านมา (7 มิ.ย.) อีลอน มัสก์ ทวีตข้อความบ่นว่า YouTube มีโฆษณาสแปมแบบไม่หยุดหย่อน ทั้งที่พยายามเซ็นเซอร์สิ่งต่างๆ เช่น การสบถ แต่กลับเมินเฉยต่อโฆษณาหลอกลวงซะงั้น
เดือดร้อนมาถึง Youtube ที่ต้องออกมาแก้ต่างว่า บริษัทมีนโยบายโฆษณามากมายที่ออกแบบมาเพื่อสู้กับการหลอกลวงและผู้ไม่หวังดี และโชว์ข้อมูลว่าแค่ปี 2021 เพียงปีเดียว บริษัทได้บล็อกและลบโฆษณาไปถึง 175 ล้านรายการ เนื่องจากละเมิดนโยบาย
ขณะที่ชาวเน็ตก็ออกมาแซะว่า ทำไมคนรวยที่สุดในโลกไม่ยอมสมัคร Youtube Premium แค่เดือนละ $11.99 เท่านั้น ซึ่งถือเป็นเงินน้อยนิดเมื่อเทียบกับมูลค่าทรัพย์สินสูงถึง 218,100 ล้านดอลลาร์ จะได้ไม่ต้องทนเห็นโฆษณาสแปม
ความประหยัดของอีลอน มัสก์เป็นที่เลื่องลือ เพราะก่อนหน้านี้เขาเคยออกมาบอกว่าไม่มีบ้านเป็นของตัวเอง และใช้วิธีขออาศัยนอนบ้านเพื่อนไปเรื่อยๆ แทน 📌 อ่านข่าวนี้ต่อได้ที่นี่
ขณะที่ ชาวเน็ตบางส่วนแซวให้อีลอน มัสก์ ซื้อแพลตฟอร์ม Youtube ไปเลย เพื่อทำให้เกิดเสรีภาพในการแสดงออก (free speech) รวมถึงหยุดโฆษณาสแปมที่หลอกลวงผู้คน โดยบางคนถึงกับบอกให้อีลอน มักส์ ล้มดีล Twitter แล้วมาซื้อ Youtube แทน
ที่มา:
https://www.businessinsider.com/elon-musk-criticizes-youtube-for-scam-ads-twitter-purchase-2022-6  
https://www.newsweek.com/elon-musk-urged-buy-youtube-after-ad-complaints-1713642 
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
Elon Musk
News Update
YouTube
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA